CELEX: 32009D0794
Language: da
Date: 2009-10-27 00:00:00
Title: 2009/794/EF: Kommissionens beslutning af 27. oktober 2009 om visse beskyttelsesforanstaltninger over for højpatogen aviær influenza af subtype H7N7 i Spanien (meddelt under nummer K(2009) 8283) (EØS-relevant tekst)

30.10.2009   
            
            
               DA
            
            
               Den Europæiske Unions Tidende
            
            
               L 283/58
            
         
      KOMMISSIONENS BESLUTNING
   
   af 27. oktober 2009
   om visse beskyttelsesforanstaltninger over for højpatogen aviær influenza af subtype H7N7 i Spanien
   (meddelt under nummer K(2009) 8283)
   (Kun den spanske udgave er autentisk)
   (EØS-relevant tekst)
   (2009/794/EF)
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Rådets direktiv 89/662/EØF af 11. december 1989 om veterinærkontrol i samhandelen i Fællesskabet med henblik på gennemførelse af det indre marked (1), særlig artikel 9, stk. 4,
   under henvisning til Rådets direktiv 90/425/EØF af 26. juni 1990 om veterinærkontrol og zooteknisk kontrol i samhandelen med visse levende dyr og produkter inden for Fællesskabet med henblik på gennemførelse af det indre marked (2), særlig artikel 10, stk. 4, og
   ud fra følgende betragtninger:
   
               (1)
            
            
               Aviær influenza er en infektiøs virussygdom hos fugle, herunder fjerkræ. Infektioner med aviær influenza-vira hos tamfjerkræ forårsager to hovedformer af sygdommen, som har forskellig virulens. Den lavpatogene form giver generelt kun milde symptomer, mens den højpatogene form forårsager meget stor dødelighed hos de fleste fjerkræarter. Sygdommen kan have alvorlige konsekvenser for fjerkræopdrættets rentabilitet.
            
         
               (2)
            
            
               Man finder hovedsagelig aviær influenza hos fugle, men infektionen kan under visse omstændigheder også forekomme hos mennesker, skønt der generelt er tale om en meget lille risiko.
            
         
               (3)
            
            
               Ved udbrud af aviær influenza er der risiko for, at sygdomsagensen spreder sig til andre bedrifter, hvor der holdes fjerkræ eller andre fugle i fangenskab. Sygdomsagensen kan således sprede sig fra en medlemsstat til andre medlemsstater eller til tredjelande via handel med levende fugle eller produkter fremstillet heraf.
            
         
               (4)
            
            
               Rådets direktiv 2005/94/EF af 20. december 2005 om fællesskabsforanstaltninger til bekæmpelse af aviær influenza (3) indeholder bestemmelser om visse forebyggende foranstaltninger vedrørende overvågning og tidlig påvisning af aviær influenza samt minimumsbekæmpelsesforanstaltninger, som skal gennemføres i tilfælde af et udbrud af aviær influenza hos fjerkræ eller andre fugle i fangenskab. I henhold til direktivet skal der oprettes beskyttelses- og overvågningszoner i tilfælde af et udbrud af højpatogen aviær influenza.
            
         
               (5)
            
            
               Spanien har underrettet Kommissionen om et udbrud af højpatogen aviær influenza af subtype H7 på en bedrift i landet, hvor der holdes fjerkræ, og straks truffet de foranstaltninger, der er påkrævet i henhold til direktiv 2005/94/EF, herunder oprettelse af beskyttelses- og overvågningszoner, som bør afgrænses i del A og B i bilaget til denne beslutning.
            
         
               (6)
            
            
               Kommissionen har gennemgået de pågældende foranstaltninger sammen med Spanien og finder det godtgjort, at grænserne for de zoner, landets kompetente myndighed har oprettet, ligger tilstrækkelig langt fra den bedrift, hvor det bekræftede udbrud er konstateret.
            
         
               (7)
            
            
               For at hindre unødvendige forstyrrelser i samhandelen inden for Fællesskabet og for at undgå, at tredjelande indfører uberettigede handelshindringer, er det nødvendigt hurtigt at afgrænse de oprettede zoner i Spanien på fællesskabsplan og fastsætte, at der ikke må sendes levende fjerkræ, æglægningsklart fjerkræ, daggamle kyllinger eller rugeæg fra de pågældende zoner til andre medlemsstater eller til tredjelande.
            
         
               (8)
            
            
               Foranstaltningerne i denne beslutning er i overensstemmelse med udtalelse fra Den Stående Komité for Fødevarekæden og Dyresundhed —
            
         VEDTAGET FØLGENDE BESLUTNING:
   Artikel 1
   Spanien påser, at de beskyttelses- og overvågningszoner, der er oprettet i henhold til artikel 16, stk. 1, i direktiv 2005/94/EF, som minimum omfatter de områder, der er angivet i del A og del B i bilaget til denne beslutning.
   Artikel 2
   Denne beslutning anvendes indtil den 30. november 2009.
   Artikel 3
   Denne beslutning er rettet til Spanien.
   
      Udfærdiget i Bruxelles, den 27. oktober 2009.
      
         
            På Kommissionens vegne
         
         Androulla VASSILIOU
         
         
            Medlem af Kommissionen
         
      
   
   
      (1)  EFT L 395 af 30.12.1989, s. 13.
   
      (2)  EFT L 224 af 18.8.1990, s. 29.
   
      (3)  EUT L 10 af 14.1.2006, s. 16.
   
      BILAG
      
         DEL A
      
      Beskyttelseszone, jf. artikel 1:
      
                  ISO-landekode
               
               
                  Medlemsstat
               
               
                  Kode
                  (hvis denne foreligger)
               
               
                  Navn
               
            
                  ES
               
               
                  Spanien
               
               
                  19212
               
               
                  Område:
                  Kommunen Almoguera (bortset fra områderne Fuenlespino, Valdeolmena, Fuenvellida, Amos, Santiago de Vilillas og Conchuela)
               
            
         DEL B
      
      Overvågningszone, jf. artikel 1:
      
                  ISO-landekode
               
               
                  Medlemsstat
               
               
                  Kode
                  (hvis denne foreligger)
               
               
                  Navn
               
            
                  ES
               
               
                  Spanien
               
               
                  19212
               
               
                  Område:
                  Kommunerne Albalate de Zorita, Albares, Comunidad de Albarate de Zorita e Illana (Aldovera), Driebes, Illana (undtagen Algarga), Mazuecos, Pozo de Almoguera, Yebra og Zorita de los Canes